section_heading: Povratak nezavisnim izdavačima, koncertni albumi (2002. – 2007.)
paragraph_text: Krajem te godine grupa je postavila anketu na službenoj oglasnoj ploči u kojoj je pitala koje bi pjesme trebala svirati na All Request Liveu, tada nadolazećem albumu snimljenom uživo u studiju. Objavljen je 22. studenoga i na njemu se nalaze snimke izvedbi svih pet dijelova skupine pjesama "The Stallion" (Prva dva dijela nalaze se na The Podu, treći dio na Pure Guavi, neobjavljeni četvrti dio jedan je od demo-uradaka za Chocolate and Cheese, a peti se dio nalazi na Craters of the Sacu). Dana 3. studenoga 2017. uživo je izveo "The Stallion Suite" u Stubb's BBQ-u u Austinu. Na All Request Liveu nalaze se i rane, rijetko svirane Weenove pjesme poput "Pollo Asado", "Mononucleosis" i "Cover It with Gas and Set It on Fire" te odbačena Weenova pjesma za Pizza Hut, "Where'd the Cheese Go?".